Sakneņu ģints

Sakneņu ģints (Rhizina) ir  sakneņu dzimtas asku sēnes, kuras Latvijā zināmas pēc šīs ģints vienīgās atrastās pārstāves — uzpūstās saknenes. 

 Taksonomija 

Šo ģinti pirmais aprakstīja Eliass Magnuss Frīss 1815. gadā darbā Observationes Mycologicae. GSD Species Synonymy: Rhizina undulata Fr. Species Fungorum. CAB International. Uzpūstā saknene tobrīd bija sakneņu ģints vienīgā aprakstītā un tipiskā suga.

1921. un 1925. gados austrāliešu botāniķis Leonards Rodvejs pievienoja tai vēl divas Tasmānijā atklātas sugas, R. atra and R. lignicola.Rodway L. (1925). "Tasmanian discomycetes". Papers and Proceedings of the Royal Society of Tasmania. 1924: 90–122. Vēl ģintī dažādā laikā bijušas iekļautas vairākas sugas, kas pašlaik attiecinātas uz citām ģintīm. Saskaņā ar Mycobank, 2021. gada sākumā, neskaitot nosauktās trīs, ģintī vēl atrodas R. helvetica (bijusī Discina helvetica), R. nigroolivacea, R. praetexta (bijusī R. laevigata var. praetexta), R. reticulata (bijusī Peziza reticulata), R. spongiosa (bijusī Galiella spongiosa), R. vaporaria un R. zonata.MycoBank

 Ģints apraksts 

Augļķermeņi (apotēciji) klājeniski, 1—20 cm diametrā, ar tumšu virsmu. Lejasdaļa gaišāka, ar smalkiem rizoīdiem—hifām, kas aizvieto kātiņu. Saprotrofi uz augsnes, bieži izdegumos, reizēm koku sakņu parazīti.«Грибы СССР», Мысль, Москва, 1980., 80. lpp. 

 Praktiskā nozīme 
Bieži sastopamā uzpūstā saknene ir mežsaimniecībai kaitīgs priežu un retāk citu skujkoku sakņu parazīts.Sugu enciklopēdija "Latvijas Daba"Meža enciklopēdija, E. Vimba, Apgāds "Zelta grauds", 2005Jallaludin M. (1967). "Studies of Rhizina undulata. II. Observations and experiments in East Anglian plantations" . Transactions of the British Mycological Society. 50 (3): 461–472. doi:10.1016/s0007-1536(67)80015-9.]Hartig R. (1894). Text-book of the Diseases of Trees. London, UK: Macmillan. pp. 123–129.] Daļa avotu šo sugu atzīst par lietojamu pārtikā, tomēr vairums tam nepiekrīt.I.Dāniele, D.Meiere "Lielā Latvijas sēņu grāmata", Karšu izdevniecība Jāņa sēta, Rīgā, 2020, 505. lpp.Biolib.cz: kořenitka nadmutá - Rhizina undulata Fr.

 Atsauces 

 Ārējās saites 

 Index Fungorum
 MycoBank

Kategorija:Asku sēnes
Kategorija:Sēņu sistemātika